CELEX: 52014PC0692
Language: hu
Date: 2014-11-14
Title: Javaslat A TANÁCS HATÁROZATA a tengeri közlekedésről szóló, egyrészről az Európai Közösség és tagállamai, másrészről a Kínai Népköztársaság kormánya között létrejött megállapodást a Horvát Köztársaság európai uniós csatlakozásának figyelembevétele céljából módosító jegyzőkönyv megkötéséről

|
			
		
		
		52014PC0692
		
			Javaslat A TANÁCS HATÁROZATA a tengeri közlekedésről szóló, egyrészről az Európai Közösség és tagállamai, másrészről a Kínai Népköztársaság kormánya között létrejött megállapodást a Horvát Köztársaság európai uniós csatlakozásának figyelembevétele céljából módosító jegyzőkönyv megkötéséről /* COM/2014/0692 final - 2014/0327 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A Horvát Köztársaság csatlakozási okmánya[1] értelmében Horvátország
csatolt jegyzőkönyv útján csatlakozik azon megállapodásokhoz, amelyeket a
tagállamok és az Európai Unió annak csatlakozása előtt kötött vagy írt alá
egy vagy több harmadik országgal. A Tanács 2012. szeptember 14-i határozata[2] felhatalmazta a
Bizottságot, hogy a vonatkozó jegyzőkönyvek megkötése érdekében kezdjen
tárgyalásokat az érintett harmadik országokkal.
A tengeri közlekedésről szóló,
egyrészről az Európai Közösségek és tagállamai, másrészről a Kínai
Népköztársaság kormánya között létrejött megállapodást 2002. december 6-án
írták alá Brüsszelben, a 2008. január 28-i tanácsi határozattal[3] kötötték meg, és 2008.
március 1-jén lépett életbe. 
Következésképpen a Bizottság – a Tanács által
2012. szeptember 14-én elfogadott tárgyalási irányelvek alapján és a Tanács
által kinevezett különbizottsággal konzultálva – jegyzőkönyv létrehozása
céljából tárgyalásokat folytatott. A jegyzőkönyvet a Bizottság és Kína képviselői
Brüsszelben, zzzz. yy. xx-án/-én írták alá. 
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
A Kínai Népköztársasággal folytatott
tárgyalások a jegyzőkönyv 2014. június 20-i parafálásával sikeresen
lezárultak.  
3.           A JAVASLAT JOGI ELEMEI
A jegyzőkönyv, melynek révén a Horvát
Köztársaság a megállapodás részes felévé vált, rendelkezik a megállapodásnak a
Horvát Köztársaság csatlakozása miatt szükséges nyelvi kiigazításairól. A
megállapodás tartalmilag nem változott. 
A Bizottság felkéri a Tanácsot, hogy
engedélyezze a jegyzőkönyv megkötését.
2014/0327 (NLE)
Javaslat
A TANÁCS HATÁROZATA
a tengeri közlekedésről szóló,
egyrészről az Európai Közösség és tagállamai, másrészről a Kínai
Népköztársaság kormánya között létrejött megállapodást a Horvát Köztársaság
európai uniós csatlakozásának figyelembevétele céljából módosító
jegyzőkönyv megkötéséről 
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 100. cikke (2)
bekezdésére, összefüggésben 218. cikke (6) bekezdésének a) pontjával,
tekintettel a Horvát Köztársaság csatlakozási
okmányára és különösen annak 6. cikke (2) bekezdésére,
tekintettel az Európai Bizottság javaslatára,
tekintettel az Európai Parlament véleményére[4], 
mivel:
(1)       A tengeri közlekedésről
szóló, egyrészről az Európai Közösség és tagállamai, másrészről a
Kínai Népköztársaság között létrejött megállapodást (a továbbiakban:
megállapodás) 2002. december 6-án Brüsszelben aláírták, 2008. január 28-án
megkötötték, és 2008. március 1-jén hatályba lépett.
(2)       A Bizottság 2012. szeptember
14-én felhatalmazást kapott a Tanácstól arra, hogy tárgyalást folytasson a
Kínával kötött megállapodást módosító jegyzőkönyvről a Horvát
Köztársaság európai uniós csatlakozásnak figyelembevétele céljából.
(3)       A jegyzőkönyvet
Brüsszelben wwww.yy.xx-án/-én írták alá. 
(4)       A Horvát Köztársaság
csatlakozási okmánya 6. cikkének (2) bekezdése értelmében Horvátországnak – a
Tanács és a Kínai Népköztársaság között kötött jegyzőkönyv útján –
csatlakoznia kell a megállapodáshoz. 
(5)       Ezért a jegyzőkönyvet
meg kell kötni, 
ELFOGADTA EZT A HATÁROZATOT: 
1. cikk
A tengeri közlekedésről szóló,
egyrészről az Európai Közösségek és tagállamai, másrészről a Kínai
Népköztársaság kormánya között létrejött megállapodást a Horvát Köztársaság
európai uniós csatlakozásának figyelembevétele céljából módosító
jegyzőkönyv az Európai Unió és tagállamai részéről jóváhagyásra kerül.
2. cikk
A Tanács elnöke kijelöli azt a személyt, aki
jogosult a jegyzőkönyv 3. cikkében előírt értesítést az Európai
Unió és tagállamai nevében megtenni.
3. cikk
E határozat elfogadásának
napján lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 112., 2012.4.24., 21. o.
[2]               Az 13351/12. sz. tanácsi dokumentum.
[3]               HL L 46.,
2008.2.21., 23. o.
[4]               HL C ., , . o.
MELLÉKLET
JEGYZŐKÖNYV A TENGERI KÖZLEKEDÉSRŐL
SZÓLÓ, EGYRÉSZRŐL AZ EURÓPAI KÖZÖSSÉG ÉS TAGÁLLAMAI, MÁSRÉSZRŐL A
KÍNAI NÉPKÖZTÁRSASÁG KORMÁNYA KÖZÖTT LÉTREJÖTT MEGÁLLAPODÁS MÓDOSÍTÁSÁRÓL
amely a következő dokumentumot kíséri:
Javaslat
A Tanács határozata
a tengeri közlekedésről szóló,
egyrészről az Európai Közösség és tagállamai, másrészről a Kínai
Népköztársaság kormánya között létrejött megállapodást a Horvát Köztársaság
európai uniós csatlakozásának figyelembevétele céljából módosító jegyzőkönyv
megkötéséről
A BELGA KIRÁLYSÁG,
A BOLGÁR KÖZTÁRSASÁG
A CSEH KÖZTÁRSASÁG,
A HORVÁT KÖZTÁRSASÁG,
A DÁN KIRÁLYSÁG,
A NÉMETORSZÁGI SZÖVETSÉGI KÖZTÁRSASÁG,
AZ ÉSZT KÖZTÁRSASÁG,
A GÖRÖG KÖZTÁRSASÁG,
A SPANYOL KIRÁLYSÁG,
A FRANCIA KÖZTÁRSASÁG,
ÍRORSZÁG,
AZ OLASZ KÖZTÁRSASÁG,
A CIPRUSI KÖZTÁRSASÁG,
A LETT KÖZTÁRSASÁG,
A LITVÁN KÖZTÁRSASÁG,
A LUXEMBURGI NAGYHERCEGSÉG,
A MAGYAR KÖZTÁRSASÁG,
A MÁLTAI KÖZTÁRSASÁG,
A HOLLAND KIRÁLYSÁG,
AZ OSZTRÁK KÖZTÁRSASÁG,
A LENGYEL KÖZTÁRSASÁG,
A PORTUGÁL KÖZTÁRSASÁG,
ROMÁNIA,
A SZLOVÉN KÖZTÁRSASÁG,
A SZLOVÁK KÖZTÁRSASÁG,
A FINN KÖZTÁRSASÁG,
A SVÉD KIRÁLYSÁG,
NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
a továbbiakban: a tagállamok, amelyeket az
Európai Unió Tanácsa képvisel, valamint
AZ EURÓPAI UNIÓ, a továbbiakban: az Unió, amelyet
az Európai Unió Tanácsa képvisel, egyrészről, valamint
A KÍNAI NÉPKÖZTÁRSASÁG KORMÁNYA
másrészről,
TEKINTETTEL a Horvát Köztársaság Európai
Unióhoz való 2013. július 1-jei csatlakozására,
A KÖVETKEZŐKBEN ÁLLAPODTAK MEG:
1. CIKK
A Horvát Köztársaság a tengeri
közlekedésről szóló, egyrészről az Európai Közösség és tagállamai,
másrészről a Kínai Népköztársaság között létrejött, 2002. december 6-án
Brüsszelben aláírt és 2008. március 1-jén hatályba lépett megállapodásnak (a
továbbiakban: Megállapodás) részes fele.
2. CIKK
A Megállapodásnak a jegyzőkönyvhöz
csatolt horvát nyelvű szövege ugyanolyan feltételekkel hiteles, mint a
Megállapodás 14. cikkével összhangban készült többi nyelvi változat.
3. CIKK
A szerződő felek diplomáciai úton
értesítik egymást a jegyzőkönyv hatálybalépéséhez szükséges belső
jogi eljárások lezárultáról. Ez a jegyzőkönyv az utolsó írásbeli értesítés
beérkezésének napján lép hatályba.
4. CIKK
Ez a
jegyzőkönyv [xxxx]-ban/-ben, a kettőezer[zz]-ik év [yy] havának
[xx]-ik napján, két-két eredeti példányban készült angol, bolgár, cseh, dán,
észt, finn, francia, görög, holland, horvát, lengyel, lett, litván, magyar,
máltai, német, olasz, portugál, román, spanyol, svéd, szlovák, szlovén és kínai
nyelven, és e szövegek mindegyike egyaránt hiteles.
 A TAGÁLLAMOK RÉSZÉRŐL AZ EURÓPAI UNIÓ RÉSZÉRŐL || A KÍNAI NÉPKÖZTÁRSASÁG KORMÁNYA RÉSZÉRŐL